Þar hafa þeir skjól gegn afræningjum , auk þess fæðuframboðs sem þroskað skóglendi býður upp á . Ungarnir fæðast hárlausir og blindir og vega aðeins um 8 - 12 grömm . Á sumrin halda þeir kyrru fyrir í hreiðurholum sínum yfir daginn þegar heitast er í veðri , en á veturna eru þeir mun virkari og eyða því meiri tíma í fæðuleit eða landamæraerjur við nágranna sína . Íkornar safna sér vetrarforða á haustin og eru forðabúr þeirra ýmist grafin í jörðu eða falin á bak við trjábörk . Marðardýr eru skæðustu óvinir rauðíkorna og má þar helst nefna skógarmörðinn ( Martes martes ) . Rauðíkorninn er enn sem komið er ekki í útrýmingarhættu samkvæmt IUCN ( The International Union for the Conservation of Nature and Natural Resources ) en hann er sagður vera á mörkum þess að vera ógnað ( e. near threatened ) . Frekara lesefni á Vísindavefnum eftir sama höfund :